ฟู้ดแอนด์ดริ๊งส์ ขออยู่คู่หุ้นไทยดิ้นแก้ฟรีโฟลต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — F&amp;D ยันไม่มีนโยบายตีจากตลาดหุ้น เชื่อมือตลาดหลักทรัพย์เป็นพี่เลี้ยงแก้สภาพคล่องหุ้นต่ำ โปรโมตบริษัทให้เป็นที่รู้จักในวงกว้าง 
น.ส.ไวฮุย ลี กรรมการบริหาร บริษัท ฟู้ดแอนด์ดริ๊งส์ (F&amp;D) เปิดเผยว่า บริษัทไม่มีนโยบายที่จะเพิกถอนหุ้นออกจากการเป็นบริษัทจดทะเบียนในตลาดหลักทรัพย์แห่งประเทศไทย แม้ปัจจุบันบริษัทมีปริมาณหมุนเวียนผู้ถือหุ้นรายย่อย (ฟรีโฟลต) อยู่ในระดับต่ำเพียง 18% ก็ตาม
“ตอนนี้เราต้องเปิดตัวมากขึ้น เพราะผู้ใหญ่ของบริษัทมอบนโยบายให้ดำเนินการเพิ่มฟรีโฟลต ซึ่งเป็นจังหวะพอดีกับที่ทางตลาดหลักทรัพย์เข้ามาให้ความช่วยเหลือเหมือนเป็นพี่เลี้ยงคอยให้คำแนะนำ ทำให้บริษัทเป็นที่รู้จักของนักลงทุนมากขึ้น จากนี้ไปบริษัทจะทำประชาสัมพันธ์ ทำกิจกรรมกับนักลงทุนมากขึ้น ซึ่งวันที่ 9 มี.ค.ที่ผ่านมา ก็พบนักลงทุนและนักวิเคราะห์อีกครั้งหลังหายไป 23 ปี และในวันที่ 1 เม.ย. ตลาดหลักทรัพย์ได้จัดโครงการให้นักลงทุนและนักวิเคราะห์เยี่ยมชมโรงงานและบริษัทที่ จ.ชลบุรี”
สำหรับผลการดำเนินงาน ปีนี้คาดว่ารายได้จะโตขึ้นประมาณ 10% จากปีก่อนที่ทำได้ 560 ล้านบาท เนื่องจากภาวะเศรษฐกิจที่เริ่มฟื้นตัวและส่งออกเติบโตได้ ขณะที่กำไรในปีนี้น่าจะดีกว่าปีก่อนที่ทำได้ 72 ล้านบาท แต่อัตราการเติบโตของกำไรคงไม่ดีเท่ากับปีที่ผ่านมา เนื่องจากปีนี้บริษัทมีสินค้าใหม่ ซึ่งช่วงออกสินค้าใหม่อัตรากำไรขั้นต้น (มาร์จิน) จะอยู่ในระดับต่ำ และจะเริ่มดีขึ้นในปีหน้า แต่ก็พยายามรักษามาร์จินให้กับปีก่อนที่ 89% 
นอกจากนี้ บริษัทยังได้รับประโยชน์จากภาษีอาฟตา ทำให้ต้นทุนการนำเข้าลดลง เช่น การนำเข้าฝาขวด จากเดิมเสียภาษี 5% ขณะที่งบการลงทุนในปีนี้อยู่ที่ 1020 ล้านบาท ที่ใช้เพิ่มประสิทธิภาพของเครื่องจักรเท่านั้น